b"\n_START_ARTICLE_\nLabinsk\n_START_SECTION_\nHist\xc3\xb2ria\n_START_PARAGRAPH_\nL'origen de Labinsk es remunta a la fundaci\xc3\xb3 de l'stanitsa de Lab\xc3\xadnskaia el 1841 com a part d'una l\xc3\xadnia defensiva al nord del Caucas. Els cosacs del Don foren els primers colons de la nova stanitsa. Protegien les fronteres meridionals de l'Imperi Rus. M\xc3\xa9s endavant molts camperols cosacs s'instal\xc2\xb7laren des d'altres prov\xc3\xadncies de r\xc3\xbassia. En base al seu favorable empla\xc3\xa7ament a la vall del riu Lab\xc3\xa0, la vila es convert\xc3\xad r\xc3\xa0pidament en un centre industrial i comercial. El 1913 s'hi constru\xc3\xad l'estaci\xc3\xb3 de tren. Va ser el centre administratiu d'un otdel a l'antiga prov\xc3\xadncia de Kuban._NEWLINE_Durant la Segona Guerra Mundial s'hi cre\xc3\xa0 una unitat anomenada esquadr\xc3\xb3 de combat de Labinsk, amb Ivan Konstant\xc3\xadnov al capdavant. Una de les principals art\xc3\xa8ries de la ciutat t\xc3\xa9 el nom d'aquells herois de guerra. L'agost del 1942 la vila fou ocupada per les tropes alemanyes. El 25 de gener del 1943 l'stanitsa fou alliberada. La vila fou r\xc3\xa0pidament industrialitzada i reconstru\xc3\xafda despr\xc3\xa9s de la guerra. El 1947 Lab\xc3\xadnskaia reb\xc3\xa9 l'estatus de ciutat i prengu\xc3\xa9 el nom de Labinsk."